

 **REPUBLIKA HRVATSKA**

**KOPRIVNIČKO-KRIŽEVAČKA ŽUPANIJA**

 **OPĆINA FERDINANDOVAC**

 **OPĆINSKI NAČELNIK**

 **KLASA: 112-03/21-01/01**

 **URBROJ: 2137/15-02-21-1**

 **Ferdinandovac, 20. kolovoza 2021.**

Na temelju Odluke o financiranju Ministarstva rada i mirovinskog sustava KLASA: 910-01/21-06/8, URBROJ: 524-07-02-01-01/2-21-6, od 19. travnja 2021. i Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020. „Zaželi – Program zapošljavanja žena“, Projekt UP.02.1.1.13.0458 „Brižne žene Podravske 2“ od 30.06.2021., općinski načelnik Općine Ferdinandovac raspisuje

**NATJEČAJ**

**Za prijam u radni odnos radnica za pomoć u kući starijim i nemoćnim osobama, na određeno vrijeme u Općini Ferdinandovac, za potrebe provedbe aktivnosti**

**u sklopu Projekta „Brižne žene Podravske 2“**

**Broj traženih radnica:** 3 osobe

**Vrsta zaposlenja:** radni odnos na određeno vrijeme na 12 mjeseci - puno radno vrijeme Projekt „Brižne žene Podravske 2“ iz programa „Zaželi – program zapošljavanja žena – faza II“ u skladu je s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanje siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju

**Radno vrijeme**: puno radno vrijeme

**Mjesto rada:** poslovi će se obavljati na području Općine Ferdinandovac

**Opis poslova:**

-pomoć u dostavi namirnica, lijekova i drugih potrepština,

-pomoć u pripremi obroka u kućanstvima korisnika,

-pomoć u održavanju čistoće stambenog prostora/domova korisnika,

-pomoć u održavanju okućnice,

-pomoć pri oblačenju, svlačenju i održavanju osobne higijene korisnika,

-pomoć u socijalnoj integraciji, posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.)

-pružanje podrške korisnicima kroz razgovore i druženja te uključivanje u društvo,

-pratnja i pomoć u raznim društvenim aktivnostima,

Posao podrazumijeva rad na terenu.

 **Kandidatkinje moraju ispunjavati sljedeće uvjete za prijam:**

-nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem.

**Prednost imaju sljedeće osobe:**

-nezaposlene žene bez obzira na duljinu prijave u evidenciji HZZ-a s naglaskom na žene starije od 50 godina,

-žene iz različitih ranjivih skupina (žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice).

**Prijavi na natječaj kandidatkinje su dužne priložiti:**

-zamolbu za posao,

-životopis – podnositeljice su u životopisu dužne naznačiti kojoj ciljanoj skupini pripadaju,

-presliku osobne iskaznice,

-presliku svjedodžbe ili drugog dokaza o završenom obrazovanju,

-potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba,

-vlastoručno ispunjenu i potpisanu izjavu o privoli za korištenje osobnih podataka u svrhu natječaja (dostupna na službenoj web stranici Općine Ferdinandovac: [www.ferdinandovac.hr](http://www.ferdinandovac.hr) ).

**Prijave na natječaj dostavljaju se na adresu:** Općina Ferdinandovac, Trg slobode 28, 48359 Ferdinandovac, putem pošte ili osobno do 27.08.2021. (najmanje 8 dana), s naznakom: „Prijava na natječaj – ZAŽELI II“.

Nepravovremene i nepotpune prijave neće se razmatrati.

Natječaj će biti objavljen na web stranicama Hrvatskog zavoda za zapošljavanje i web stranici Općine Ferdinandovac [www.ferdinandovac.hr](http://www.ferdinandovac.hr) .

OPĆINSKI NAČELNIK:

Vjekoslav Maletić

